CELEX: 62010TN0060
Language: el
Date: 2010-02-10 00:00:00
Title: Υπόθεση T-60/10: Προσφυγή της 10ης Φεβρουαρίου 2010 — Jackson International κατά ΓΕΕΑ — Royal Shakespeare (ROYAL SHAKESPEARE)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/57
            
         Προσφυγή της 10ης Φεβρουαρίου 2010 — Jackson International κατά ΓΕΕΑ — Royal Shakespeare (ROYAL SHAKESPEARE)
   (Υπόθεση T-60/10)
   2010/C 100/85
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Jackson International Trading Company Kurt D. Brühl Gesellschaft m.b.H. & Co. KG (Graz, Αυστρία) (εκπρόσωποι: S. Di Natale και H.G. Zeiner, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος) ενώπιον του τμήματος προσφυγών: The Royal Shakespeare Company (Stratford-upon-Avon, Ηνωμένο Βασίλειο).
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Νοεμβρίου 2009 στην υπόθεση R 317/2009-1, και
            
         
               —
            
            
               να καταδικάσει το καθού και τον αντίδικο ενώπιον του τμήματος προσφυγών στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «ROYAL SHAKESPEARE» για προϊόντα και υπηρεσίες των κλάσεων 32, 33 και 42
   
      Δικαιούχος του κοινοτικού σήματος: η προσφεύγουσα
   
      Αιτών την κήρυξη της ακυρότητας του κοινοτικού σήματος: ο αντίδικος ενώπιον του τμήματος προσφυγών
   
      Σήμα του οποίου δικαιούχος είναι η αιτούσα/ο αιτών: κοινοτικό λεκτικό σήμα «RSC-ROYAL SHAKESPEARE COMPANY», για υπηρεσίες της κλάσεως 41, το καταχωρισθέν στο Ηνωμένο Βασίλειο εικονιστικό σήμα «RSC ROYAL SHAKESPEARE COMPANY», για υπηρεσίες της κλάσεως 41, το μη καταχωρισθέν σήμα «ROYAL SHAKESPEARE COMPANY», το οποίο χρησιμοποιείται στις συναλλαγές στο Ηνωμένο Βασίλειο για διάφορες υπηρεσίες.
   
      Απόφαση του τμήματος ακυρώσεως: απόρριψη του αιτήματος περί κηρύξεως της ακυρότητας
   
      Απόφαση του τμήματος προσφυγών: ακύρωση της αποφάσεως του τμήματος ακυρώσεως και, συνεπώς, κήρυξη της ακυρότητας του καταχωρισθέντος κοινοτικού σήματος, για το οποίο υποβλήθηκε η σχετική αίτηση
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 207/2009, διότι το τμήμα προσφυγών κακώς έκρινε ότι πληρούνται οι προϋποθέσεις της διατάξεως αυτής.